En 48-årig mand blev lørdag aften kort efter klokken 19.30 standset i en bil i Vesterø på Læsø. Da han efterfølgende blev bedt om at blæse i et alkoholmeter, viste det sig, at manden havde en promille på 2,96. Det fortæller vagtchefen ved Nordjyllands Politi, Åge Pedersen. Ifølge vagtchefen blev der efterfølgende udtaget en blodprøve, og så blev manden ellers sendt hjem i seng på gåben for at sove rusen ud.

Opsummering:
En bilist på Læsø blev lørdag aften standset i en bil med en kæmpe promille.